CELEX: 62013TN0148
Language: da
Date: 2013-03-14 00:00:00
Title: Sag T-148/13: Sag anlagt den 14. marts 2013 — Spanien mod Kommissionen

27.4.2013   
            
            
               DA
            
            
               Den Europæiske Unions Tidende
            
            
               C 123/26
            
         Sag anlagt den 14. marts 2013 — Spanien mod Kommissionen
   (Sag T-148/13)
   2013/C 123/45
   Processprog: spansk
   
      Parter
   
   
      Sagsøger: Kongeriget Spanien (ved S. Centeno Huerta)
   
      Sagsøgt: Europa-Kommissionen
   
      Sagsøgerens påstande
   
   
               —
            
            
               Meddelelsen om den almindelige udvælgelsesprøve EPSO/AST/125/12-Assistenter (AST 3) annulleres.
            
         
               —
            
            
               Europa-Kommissionen tilpligtes at betale sagens omkostninger.
            
         
      Søgsmålsgrunde og væsentligste argumenter
   
   Spanien anfægter meddelelsen om ovennævnte udvælgelsesprøve i henhold til artikel 263 TEUF, idet der er sket en tilsidesættelse af artikel 22 i Den Europæiske Unions charter om grundlæggende rettigheder, artikel 342 TEUF, artikel 1 og 6 i forordning nr. 1 om den ordning, der skal gælde for Det Europæiske Økonomiske Fællesskab på det sproglige område (Serie I bind 1952-1958, s. 59), artikel 1d og artikel 27 i vedtægten, og idet fast retspraksis i dommen i sagen C-566/10 P, Italien mod Kommissionen, er blevet tilsidesat.
   Til støtte for søgsmålet har Kongeriget Spanien gjort gældende, at den anfægtede meddelelse:
   
               —
            
            
               Forskelsbehandler de ansøgere, hvis første sprog ikke er engelsk, fransk, eller tysk.
            
         
               —
            
            
               Ikke objektivt og konkret begrunder begrænsningen i antallet af sprog henset til de arbejdsområder, der gives meddelelse om. Det er i denne henseende ikke tilstrækkeligt generelt at henvise til tjenestens interesse.
            
         
               —
            
            
               Ikke sikrer opfyldelsen af målet om at udvælge de ansøgere, der besidder de bedste kvalifikationer for så vidt angår sagkundskab, ydeevne og integritet.
            
         
               —
            
            
               Tilsidesætter proportionalitetsprincippet, idet den ikke sikrer ligevægt mellem tjenestens effektivitet og iagttagelsen af princippet om Unionens flersprogethed.